OLAF dalība KIG, par ko [dalībvalstu] kompetentās tiesu iestādes ir vienojušās [datumā] OLAF 1 piedalās KIG palīdzības, speciālo zināšanu un koordinācijas spēju jomā (ja par to ir panākta vienošanās). Šī dalība notiek saskaņā ar nosacījumiem, ko paredz šī vienošanās, un saskaņā ar piemērojamiem ES instrumentiem. Dalībnieki KIG piedalās šādas personas no OLAF: Vārds, uzvārds Amats OLAF rakstiski informē pārējās KIG puses par visiem papildinājumiem iepriekš minētājā personu sarakstā vai svītrojumiem tajā. Īpaši noteikumi attiecībā uz OLAF dalību 1. Dalības principi 1.1. OLAF personāls, kas piedalās KIG, palīdz pierādījumu vākšanā un sniedz speciālās zināšanas grupas locekļiem saskaņā ar OLAF tiesību aktiem un saskaņā ar tās dalībvalsts tiesību aktiem, kurā grupa darbojas. 1.2. OLAF personāls, kas piedalās KIG, strādā grupas vadītāja(-u) vadībā, kā norādīts nolīguma [ievietot attiecīgo punktu] punktā “KIG vadītāji”, un sniedz jebkādu palīdzību un speciālās zināšanas, kas vajadzīgas, lai izpildītu KIG uzdevumus un sasniegtu tās mērķi, ko noteicis(-kuši) grupas vadītājs(-i). 1.3. OLAF personālam ir tiesības neveikt uzdevumus, kuri, viņuprāt, ir OLAF tiesību aktos viņiem noteikto pienākumu pārkāpums. Šādos gadījumos attiecīgais OLAF darbinieks par to paziņo OLAF ģenerāldirektoram vai viņa pārstāvim. OLAF apspriežas ar grupas vadītāju(-iem), lai rastu savstarpēji apmierinošu risinājumu. 1.4. OLAF personāls, kas piedalās KIG, nepiemēro nekādus piespiedu līdzekļus. Tomēr iesaistītais OLAF personāls grupas vadītāja(-u) vadībā var būt klāt KIG operatīvajās darbībās, lai uz vietas konsultētu un palīdzētu grupas locekļiem, kuri izpilda piespiedu pasākumus, ja valstī, kurā grupa darbojas, tam nav tiesisku ierobežojumu. 2. Palīdzības veids 2.1. Iesaistītais OLAF personāls nodrošina pilnu OLAF atbalsta pakalpojumu klāstu saskaņā ar OLAF tiesību aktiem tiktāl, ciktāl tas ir vajadzīgs vai tiek lūgts. Tas ietver operatīvās un tehniskās palīdzības un speciālo zināšanu sniegšanu kriminālizmeklēšanā un informācijas, tostarp tiesu ekspertīzes datu un analītisko ziņojumu, sniegšanu un pārbaudi. 2.2. OLAF personāls, kas piedalās KIG, var sniegt palīdzību visās darbībās, jo īpaši, sniedzot administratīvu, dokumentālu un loģistikas atbalstu, stratēģisku, tehnisku un tiesu ekspertīzes atbalstu un taktiskas un operatīvas speciālās zināšanas un padomus KIG locekļiem pēc grupas vadītāja(-u) lūguma. 3. Piekļuve OLAF informācijas apstrādes sistēmām 3.1. OLAF personāls var nepastarpināti sazināties ar KIG locekļiem un sniegt – saskaņā ar OLAF tiesību aktiem – KIG locekļiem un norīkotajiem locekļiem informāciju no attiecīgajām lietām OLAF lietu pārvaldības sistēmā. Ir jāievēro šādas informācijas izmantošanas nosacījumi un ierobežojumi. 3.2. Informāciju, ko OLAF darbinieki ieguvuši, būdami KIG sastāvā, ar informācijas sniedzējas dalībvalsts piekrišanu un uz tās atbildību var iekļaut attiecīgajās OLAF lietu pārvaldības sistēmas lietās. 4. Izmaksas un aprīkojums 4.1. Dalībvalsts, kurā tiek veiktas izmeklēšanas darbības, ir atbildīga par uzdevumu izpildei nepieciešamā tehniskā aprīkojuma (biroja aprīkojums, telpas, telekomunikācijas u. c.) nodrošināšanu, un tā sedz radušās izmaksas. Minētā dalībvalsts nodrošina arī biroja sakaru ierīces un citas tehniskas iekārtas, kas vajadzīgas (šifrētai) datu apmaiņai. Izmaksas sedz minētā dalībvalsts. 4.2. OLAF sedz izmaksas, kas radušās no OLAF personāla dalības KIG. Datums/paraksts 1 Izveidots ar Komisijas Lēmumu 1999/352/EK, EOTK, Euratom (1999. gada 28. aprīlis), ar ko izveido Eiropas Biroju krāpšanas apkarošanai ( OLAF ), jaunākie grozījumi izdarīti ar Komisijas Lēmumu (ES) 2015/512 (2015. gada 25. marts), pilnvarojums noteikts ar Eiropas Parlamenta un Padomes Regulu (ES, Euratom ) Nr. 883/2013 (2013. gada 11. septembris) par izmeklēšanu, ko veic Eiropas Birojs krāpšanas apkarošanai ( OLAF ), un Padomes Regulu (EK, Euratom ) Nr. 2988/95 (1995. gada 18. decembris) par Eiropas Kopienu finanšu interešu aizsardzību (turpmāk “ OLAF tiesību akti”).